ناخدا مسجد

ناخدا مسجد (گجراتي: ناخدا:ملاح) هندستان جي ڪولڪتا جي پرنسپل مسجد آهي، جيڪا ڪولڪتا شھر جي ڪاروباري ضلعي ۾ بورا بازار جي چتپور علائقي ۾ ذڪريا اسٽريٽ ۽ رابندر آسراني جي چوڪ تي آهي.

تعمير

هيءَ مسجد سڪندرا، آگره ۾ مغل شهنشاهه اڪبر جي مقبري جي نقل طور ڪڇ جي سني مسلمان برادري جي هڪ ننڍڙي جماعت ڪچي ميمن جماعت طرفان ٺاهي وئي هئي.Indo-British Review, Volume 22, Issue 1, Indo-British Historical Society, 1996.Calcutta's edifice: the buildings of a great city by Brian Paul Bach 2006The Book review, Volume 25Urban roots of Indian nationalism: pressure groups and conflict of interests in Calcutta City politics, 1875-1939. ناخدا مسجد اولهه بنگال ۽ اوڀر هندستان ۾ سڀ کان وڏي مسلمان مسجد آهي، جنهن جي هڪ ڊگهي تاريخ آهي. سال 1854ع کان اڳ موجوده ماڳ تي ٻه مختلف مسجدون هيون. حاجي ذڪريا جيڪو انهن ڏينهن ۾ ڪچي ميمن سوداگر ۽ ڪاروباري ٽائيڪون هو، باقاعده نمازي هو. ڪچي ميمن هڪ مسلمان برادري آهي، جيڪي سال 1823ع کان پوءِ ڪلڪتي ۾ آيا. حاجي ذڪريا ٻين سني مسلمانن جو اڳواڻ هو، جيڪي موجوده مسجد جي ڀرپاسي وارن علائقن ۾ آباد هئا. ان مسجد جو نالو ”ناخدا“ يعني ”ملاح“ رکيو ويو. ان جي تعمير جو ڪم سال 1926ع ۾ شروع ٿيو ۽ سا 1935ع ۾ مڪمل ٿيو .نئين مسجد جي تعمير لاءِ ڪلڪتي جي سڀني وڏن ڪچي ميمن حصو ورتو. پر عبدالرحيم عثمان سڀ کان وڏو عطيو ڏيندڙ هو. سال 1926ع ۾ ان جي تعمير تي ڪل خرچ 1,500,000 هندستاني روپيا آيا. مسجد جي ٻيهر تعمير جو ٺيڪو هڪ برطانوي انجنيئرنگ ڪمپني، ميڪنٽوش برن اينڊ ڪمپني کي ڏنو ويو.

حوالا

زمرو:ڀارت
زمرو:مسجدون
زمرو:ڀارت ۾ اسلام
زمرو:ڀارت جون مسجدون
زمرو:ايشيا جون مسجدون